รัฐมนตรีว่าการกระทรวงพาณิชย์ สั่งเรียกประชุมคณะอนุกรรมการสัปดาห์หน้า ออกมาตรการกำกับดูแลราคายา เวชภัณฑ์ ค่ารักษาพยาบาล
รัฐมนตรีว่าการกระทรวงพาณิชย์ สั่งเรียกประชุมคณะอนุกรรมการสัปดาห์หน้า ออกมาตรการกำกับดูแลราคายา เวชภัณฑ์ ค่ารักษาพยาบาลย้ำยังเปิดโอกาสโรงพยาบาลเอกชนเสนอข้อมูลได้ นายสนธิรัตน์ สนธิจิรวงศ์ รัฐมนตรีว่าการกระทรวงพาณิชย์ เปิดเผยว่า ในสัปดาห์หน้าจะเรียกประชุมคณะอนุกรรมการพิจารณามาตรการกำกับดูแลยา เวชภัณฑ์และบริการทางการแพทย์ หลังจากที่ประชุมคณะรัฐมนตรี (ครม.) ได้มีมติอนุมัติให้สินค้าและบริการ เป็นสินค้าและบริการควบคุมประจำปี 2562 ทั้งนี้ยืนยันว่าการออกมาตรการดูแลนั้น จะต้องให้ความเป็นธรรมกับทุกฝ่าย และต้องเกิดประโยชน์กับประชาชนมากที่สุด โดยคณะอนุกรรมการที่อยู่ในระหว่างการจัดตั้ง จะมีนายวิชัย โภชนกิจ อธิบดีกรมการค้าภายในเป็นประธานคณะทำงาน นอกจากนี้จะยังเปิดโอกาสให้โรงพยาบาลเอกชนสามารถเสนอข้อมูลและร่วมในการพูดคุยหารือในคณะอนุกรรมการด้วย